# 

# **Opis predmetu zákazky**

1. Názov predmetu zákazky: „**DNS \_ Náhradné diely električky II typu T6, K2S, 29T, 30T a T3**“
2. Celková predpokladaná hodnota: 11 000 000,00 EUR bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia v podmienkach obstarávateľskej organizácie, na zabezpečenie služieb bežne a všeobecne dostupných na trhu.
4. Predmetom zákazky je vytvorenie DNS ktorý bude slúžiť najmä na zadávanie zákaziek dodávok vybraného sortimentu náhradných dielov na nasledovné typy vozidiel/električiek v portfóliu obstarávateľskej organizácie:

Električky T3

Električky T6

Električky K2S

Električky 29T

Električky 30T

, ktoré sú bežne dostupné na trhu a ktoré sú zaradené podľa slovníka obstarávania v rozsahu skupiny 343 (Časti a príslušenstvo vozidiel a ich motorov), 346 (Železničné a električkové lokomotívy a vozňový park a súvisiace časti) a skupiny 349 (Rôzne dopravné zariadenia a náhradné diely) uvedenej v Spoločnom slovníku obstarávania (CPV).

S tovarom sa požaduje zabezpečiť aj tieto súvisiace služby:

* dodanie tovaru do miesta dodania, a
* vyloženie tovaru v mieste dodania.

1. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“).

Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky, pričom môže

* vychádzať z informácií o sortimente, ktoré predložili zaradení záujemcovia v DNS, a/alebo
* obsahovať tovary s inými technickými špecifikáciami, ktoré sú bežne dostupné na trhu a sú v rozsahu skupiny 343 (Časti a príslušenstvo vozidiel a ich motorov), 346 (Železničné a električkové lokomotívy a vozňový park a súvisiace časti) a skupiny 349 (Rôzne dopravné zariadenia a náhradné diely) uvedenej v Spoločnom slovníku obstarávania.

1. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
2. Výzva na predkladanie ponúk v rámci zadávania konkrétnej zákazky bude obsahovať potrebné informácie ku konkrétnym požadovaným tovarom.
3. Tovar môže byť recyklovaný, repasovaný, renovovaný len v prípadoch, ak je táto možnosť uvedená priamo v samotnej výzve na predkladanie ponúk.
4. **V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie odborných certifikátov, oprávnení na vykonávanie štátom regulovaných činností, prípadne iných nevyhnutných dokladov** potrebných na to, aby sa obstarávateľská organizácia uistila, že predmet zákazky bude dodaný v požadovanej kvalite v súlade s platnými právnymi predpismi.
5. Dodávané tovary musia byť nové, nepoužívané, nepoškodené a v neporušených obaloch zabalené náhradné diely, ktoré: (i) vyrába výrobca vozidiel, (ii) vyrába subdodávateľ – výrobca náhradných dielov a dodáva ich výrobcovi vozidiel, alebo (iii) vyrába výrobca náhradných dielov podľa špecifikácií a výrobných noriem dodaných výrobcom vozidla. Na požiadanie obstarávateľskej organizácie je predávajúci povinný preukázať, že dodávaný tovar spĺňa požiadavky na technické vlastnosti tovaru podľa predchádzajúcej vety vyššie.
6. Obstarávateľská organizácia má právo v prípade pochybností vyžiadať si od predávajúceho (s ktorým bola uzavretá rámcová dohoda alebo mu bola zaslaná objednávka) vzorku ktorejkoľvek časti zákazky na otestovanie funkčnosti a prevádzkyschopnosti, čo je predávajúci povinný poskytnúť do 5 (päť) pracovných dní od doručenia výzvy obstarávateľskej organizácie.
7. Obstarávateľská organizácia bude pred podpisom zmluvy požadovať splnenie povinnosti v súlade so zákonom č. 315/2016 Z. z. o registri partnerov verejného sektora. V prípade, že úspešný uchádzač pred podpisom zmluvy v lehote do 10 pracovných dní odo dňa uplynutia lehoty podľa § 56 ods. 4 až 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), ak bol na uzavretie zmluvy písomne vyzvaný, nepredloží doklady a/alebo dokumenty uvedené v bode 8, resp. nebude mať splnenú povinnosť v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, obstarávateľská organizácia to bude považovať za neposkytnutie riadnej súčinnosti a bude postupovať spôsobom podľa ZVO.

**Ďalšie osobitné podmienky**

Žiadame nové originálne náhradné diely vyrobené výrobcom vozidiel alebo tiež dodávateľmi výrobcu/ EQ diely rovnocenné originálu, vyrobené akýmkoľvek podnikom ktorý preukáže, že kvalita náhradných dielov zodpovedá kvalite dielov použitých pri montáži vozidla. Rovnocenné náhradné diely budú akceptované len ak sú homologované alebo im bolo vystavené osvedčenie o rovnocennosti s originálnym náhradným dielom.

**1**. originál prehlásenia autorizovaného výrobcu oprávneného k výrobe požadovaného dielu, že požadovaný výrobok je novým výrobkom, ktorý autorizovaný výrobca vyrobil podľa pôvodnej výrobnej a výkresovej dokumentácie

**2.** návod na použitie, montáž a údržbu v slovenskom jazyku v súlade so zákonom 357/2009 Z.z. Zákon o štátnom jazyku Slovenskej republiky

**3.** každý ND musí byť nový a riadne označený z výroby výrobným štítkom v súlade so súčasne platnou legislatívou

**4.** pri vybraných dieloch požadujeme protokoly o skúškach izolačných/napäťových/typových/kusových/materiálových/.. v súlade so súčasne platnou legislatívou

**5.** protokol o skúške druh 2.2 podľa normy STN EN 10204, v odôvodnených prípadoch inšpekčný certifikát 3.1.

**6.** Spolu s materiálom žiadame dodať dokumenty kontroly podľa STN EN10204 Kovové výrobky Druhy dokumentov kontroly, ktorými bude potvrdená kvalita výrobku a zhoda výrobku s objednávkou, s vypísanými konkrétnymi hodnotami.

**7.** Dokumentácia musí byť v súlade s

- Zákon č. 264/1999 Z. z. o technických požiadavkách na výrobky a o posudzovaní zhody prehlásenie o zhode, § 13 (ES vyhlásenie o zhode, alebo EÚ vyhlásenie o zhode),

- Zákon č. 56/2018 Z. z. Zákon o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov

**8.** ND musia spĺňať požiadavky podľa STN EN 61373 Dráhové aplikácie. Zariadenia koľajových vozidiel. Skúšky údermi a vibráciami (namerané a doporučené hodnoty)

**9.** Sprievodná dokumentácia musí byť originál vydaná v listinnej forme resp. v pdf formáte v súlade so súčasne platnou legislatívou.